**Ֆիցվիլյամի թանգարան** (անգլ.՝ Fitzwilliam Museum), արվեստի և պատմության թանգարան Քեմբրիջ քաղաքի համանուն համալսարանում (Մեծ Բրիտանիա)։

Ընդհանուր տեղեկություն
----------------------

Թանգարանը կազմավորվել է 1816 թվականին Ռիչարդ Ֆիցվիլյամի գրական ժառանգության հիման վրա՝ կազմված հազվագյուտ գրքերի և արվեստի ստեղծագործությունների հավաքածուներից, որոնք նա կտակել էր համալսարանին, ինչպես նաև 100 հազար ֆունտ ստերլինգ։ Թանգարանի շենքը վերակառուցվել է 1848 թվականին՝ ճարտարապետ Չարլզ Կոկերելլիի կողմից։ Ամեն տարի Ֆիցվիլյամի թանգարան է այցելում մոտ 300 հազար մարդ։ Թանգարանի մուտքն անվճար է։

Հավաքածու
---------

Թանգարանի հավաքածուն բաժանված է 5 բաժինների.

* *Հին արվեստ*
* *Կիրառական արվեստ*
* *Մետաղադրամներ և մեդալներ*
* *Ձեռագրեր և գրքեր*
* *Նկարչություն և գրաֆիկա*

*Հին արվեստի* բաժնում կարելի է տեսնել ցուցանմուշներ Հին Եգիպտոսից, Հին Հունաստանից և Հռոմից, Միջին Արևելքի երկրներից և Կիպրոսի հնագիտական և հելլենիստական դարաշրջաններից։

*Կիրառական արվեստի* բաժնում կարելի է տեսնել անգլիական և եվրոպական կենցաղային իրեր, սպասք և բյուրեղապակի, կահույք, ժամացույցներ, Միջնադարյան և նոր ժամանակների զենքեր, ինչպես նաև արվեստի նմուշներ Չինաստանից, Ճապոնիայից և Կորեայից։ Մետաղադրամների և մեդալների հավաքածուն ունի ավելի քան 190 հազար ապրանքներ ամբողջ աշխարհից՝ սկսած մետաղադրամների հատման սկզբից մինչ մեր օրեր։ Սակայն թանգարանում առանձին մետաղադրամների ցուցասրահ չկա. մետաղադրամներն ու մեդալները ցուցադրվում են այլ բաժիններում։

Հավաքածուն ներառում է նաև պատմության և արվեստի մեդալներ, զինվորական և քաղաքացիական պարգևներ, ակնեղեններ։ Ձեռագրերի և գրքերի բաժինը ներառում է հին և միջնադարյան ձեռագրեր, հազվագյուտ տպագիր գրքեր, ձեռագրեր, այդ թվում նաև Ֆիցվիլյամայի Վիրջինական գիրքը, որը Էլիզաբեթյան շրջանի գործիքային երաժշտության գլխավոր աղբյուրներից մեկն է (երաժշտական հավաքածուի պահապանն է բրիտանական խոշոր երաժշտագետ Իեն Ֆենլոն)։ Արվեստի պատկերասրահում պահվում են XIII-XX դարերի եվրոպական վարպետների կտավներն ու գրաֆիկները, ներառյալ այնպիսի վարպետների գործեր, ինչպիսիք են Ջամբատտիստա Պիտոնին, Տիցիանը, Վերոնեզը, Ռուբենսը, Վան Դեյքը, Դեգան, Մոնեն, Սեզանը, Ռենուարը, Պիկասոն և ուրիշներ։

Պատկերասրահ
-----------

* 
* Ետնամասի սյունասրահի առաստաղըԵտնամասի սյունասրահի առաստաղը
* ԱնտինոյԱնտինոյ
* Չիմա դա Կոնելյանո Սբ.Լանֆրանկո դի ՊավիաՉիմա դա Կոնելյանո *Սբ.Լանֆրանկո դի Պավիա*
* Նիկոլաս Գիլյարդ Էլիզաբեթ I նկարըՆիկոլաս Գիլյարդ *Էլիզաբեթ I նկարը*
* Աննիբալե Կարրաչչի Ապաշխարհող Մագդալենան (1598)Աննիբալե Կարրաչչի *Ապաշխարհող Մագդալենան (1598)*
* Տիցիան Տարկվիննին և Լուկրեցիան (1571)Տիցիան *Տարկվիննին և Լուկրեցիան (1571)*
* Պաուլյուս Մորելսե Աղջիկը առավոտյան, կամ հիմար սիրո այլաբանություն (1627)Պաուլյուս Մորելսե *Աղջիկը առավոտյան, կամ հիմար սիրո այլաբանություն (1627)*
* Վիլյամ Գոհարդ Դատական լսումներ (1757)Վիլյամ Գոհարդ *Դատական լսումներ (1757)*
* Ֆրեդերիկ ԼեյթոնԿլայթի (1890-92)Ֆրեդերիկ Լեյթոն*Կլայթի (1890-92)*
* Վիլյամ Բլեյք ՏիրիելՎիլյամ Բլեյք *Տիրիել*
* Հենրի Մուր Հենված մարմինը (1951)Հենրի Մուր *Հենված մարմինը (1951)*

Ծանոթագրություններ
------------------

1. ↑  National Heritage List for England
2. 1 2 3 4 5
3. ↑


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 11884467p · CiNii: DA01067029 · GND: 1016377-3 · ISNI: 000000012238658X · LCCN: n81041657 · Microsoft: 1339078212 · NKC: ko2002152618 · NLA: 35175592 · LIBRIS: 266185 · SUDOC: 026634775 · VIAF: 159048724 · ULAN: 500219279 · WorldCat VIAF: 159048724 |

 |

 |